《华盖山》
明代·周是修

东风吹大河，河水为上涌。缅思华盖君，巢云绝尘冗。

唫时月满轩，耕处云生陇。何当命巾车，相从服铅汞。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。